Ahti Taskinen

Teuvo Ahti Taskinen (31. maaliskuuta 1937 Viipuri – 10. helmikuuta 2025 HelsinkiKuolinilmoitus. Helsingin Sanomat 21.3.2025, s. B 18.) oli suomalainen sisustusarkkitehti, joka tunnetaan erityisesti huonekalujen suunnittelijana. Hänen tunnetuimmat tuotteensa ovat vuodesta 1979 tuotannossa ollut Vitriini-kirjahyllyjärjestelmä sekä Easy-vuodetuoli vuodelta 1970, joka on otettu 2020-luvulla uudelleen tuotantoon. Noin 30 Tori-ilmoituksesta puolet koskee Vitriini-sarjaa, puolet Easy-vuodetuolia.

Ahti Taskinen syntyi Viipurissa taidemaalari Matti Taskisen poikana. Hän valmistui sisustusarkkitehdiksi Taideteollisuusopistosta 1963. Hän työskenteli aluksi Askon kalustesuunnittelijana ja sitten 1960-luvun puolivälissä huonekaluliikeketju Kaluste-Yhtymän taiteellisena johtajana. Vuodesta 1966 hänellä oli oma suunnittelutoimisto. Vuosina 1982–1996 hänellä oli Helsingissä myös sisustusmyymälä Proforma Oy.Ahti Taskisen CV. Ornamo. Viitattu 7.8.2014.

Vuosina 1970–1978 Taskinen opetti Taideteollisessa korkeakoulussa ja toimi 1976–1978 vierailevana professorina Cincinnatin yliopistossa Yhdysvaltojen Ohiossa.

Taskinen suunnitteli huonekaluja muun muassa Askolle, Iskulle, Sopelle, Lepokalustolle, Peem Oy:lle, Myrskylä Oy:lle, Niemen tehtaille, Kalusto-Kolmiolle ja ruotsalaiselle Ulfertsille. Hänen tunnetuimpia suunnittelutöitään ovat ensimmäinen Suomessa teollisesti valmistettu kulmasohva Hacienda (1964), Igor-moduulisohva (1966), Lepo, 60 years in furniture. Lepo Product 2013, sivu 42. Viitattu 6.8.2014. Easy-vuodetuoli (1969), lastenkalusto Muksu (Suosituin huonekalu, Avotakka-lehti 1978), Vitriini- (1979) ja Collect-kirjahyllyt (Vuoden huonekalu, Avotakka 1983) ja Basic-toimistokalustesarja (1985).

Lähteet

Aiheesta muualla
Ahti Taskisen huonekaluja ja maalauksia Ornamon sivustolla. 

Luokka:Suomalaiset sisustusarkkitehdit
Luokka:Suomalaiset muotoilijat
Luokka:Vuonna 1937 syntyneet
Luokka:Vuonna 2025 kuolleet